Mõningad kehakultuuri  entusiastid ütlevad sulle, et koheseid tulemusi ei maksa oodata. Ma arvan, et ilma koheste tulemusteta ei oleks kehakultuuriga suuremat mõtet tegeleda.Kui sa oled oma esimese seeria kätekõverdusi ära teinud - ühest ilmsesti ikkagi ei piisa, aga kui sa juba kümneni oled jõudnud, siis küll - siis näevad su vastavad lihased suuremad välja. Seda saab peegli abil kontrollida. Alternatiivselt, kui sa satud olema seda tüüpi tüüp, kes oma kehale rohkelt rasva kogub, aga sellega millegipärast rahul ei ole - kui sa pool  tundi jalgrattaga sõidad, siis on sul seda rasva vähem peal. Pool tundi jalgrattaga sõitu on umbes nii palju, kui läheb kuhugile minemiseks ja sealt tagasi sõitmiseks. Linnaruumis on see ka sageli kiirem variant, kui ühistransport, põhiliselt võimaluse pärast otsemaid teid kasutada ja ootamisfaasi äralõikamise pärast. Püknilistele tüüpidele veel teadmiseks: kui sa näituseks tahad endale peenemaid õlavarsi, siis ei ole selle jaoks kõige targem hantleid tõsta. Ei ole niimoodi, et lihased muutuvad rasvaks või et  rasv põleb selle koha pealt,mida sa treenid. Rasv põleb hoopiski igalt poolt üsna ühtlaselt. Selle jaoks ongi hea jalgrattaga sõita, sest rasv tahab aeroobset trenni ja vastikult palju monotoonseid liigutusi, jalgratas on põhimõtteliselt nii-öelda kõige valutum tee, et seda teha.